**REGLEMENT FOR OPGs SKOLETURER**

*Vedtatt 25.09.18*

Dette reglementet, som er en del av skolens ordensreglement, gjelder til enhver tid og for alle elever.

1. Elevene må aldri gå alene i fritiden under oppholdet. De skal alltid gå sammen med minst to andre elever.
2. Elevene må være med på alle planlagte aktiviteter.
3. Elevene skal alltid møte presis til avtalte tider. Dette gjelder særlig til avtalt innetid på bopel. Innetiden er normalt klokken 23.00 med mindre annet er avtalt med hele gruppen.
4. Alkohol og andre rusmidler er **IKKE** tillatt, jf. «Skolereglementet» § 9. Inntak av rusmidler kan medføre hjemsendelse eller husarrest, se pkt. 6.
5. Både under opphold og reise under skoleturen er elever og lærere i prinsippet «på skolen». Det innebærer at skolens ordensreglement, sammen med «Reglement for OPG’s skoleturer», gjelder under hele turen.
6. **Konsekvenser av regelbrudd:**

 Det henvises til skolens ordensreglement. Se særlig § 14 nedenfor:

***§14 Sanksjoner ved brudd på reglementet***

***Refsingstiltak***

*Avhengig av forseelsens art kan skolens refsingstiltak variere fra anmerkning, muntlig påtale til utelukkelse fra resten av timen eller resten av skoledagen. Bortvisning avgjøres av rektor etter at eleven først har fått anledning til å forklare seg. Hvis en elev utelukkes fra undervisningen for mer enn en time, skal foresatte til elever under 18 år ha en skriftlig melding. Det samme gjelder dersom eleven flere ganger tidligere er blitt refset med påtale for samme eller lignende reglementsbrudd.*

***Særskilte tiltak***

*Elever som alvorlig, eller flere ganger bryter reglementet, kan utvises i inntil 5 dager. Se Friskoleloven § 3-10. Utelukking medfører ikke at eleven mister andre rettigheter vedk. har som elev. Når en elev vedvarende har vist en fremferd som i alvorlig grad går ut over orden og arbeidsro på skolen, eller når en elev alvorlig forsømmer pliktene sine, kan eleven utvises for resten av skoleåret, se Friskoleloven § 3-10, 2. ledd.*

 *Skulk, juks og uredeligheter fører automatisk til nedsatt oppførselskarakter*

 I tillegg kommer:

a) Mindre brudd på reglementet, for eksempel gjentatte forsent-komming til arrangementer, for sent inne i henhold til avtalt tid eller andre mindre brudd på skolens ordensreglement, straffes med husarrest påfølgende dag fra kl. 9.00 om morgenen til kl. 9.00 dagen etter.

1. Større brudd på reglementet, for eksempel bruk av rusmidler, forsvinne fra gruppen uten etter avtale, og at man kommer altfor sent uten å gi beskjed, kan føre til hjemsendelse fra turen.

7) **Gjelder elever som reiser til Ceret:**

Om elever mister hovednøkkelen til Huset, må den erstattes med inntil kr. 4000, da hele låsemekanismen (som er meget avansert) må skiftes ut.

**AKSEPT OG SIGNATUR – Reglement for OPGs skoleturer**

Jeg har lest og akseptert reglementet.

Jeg er innforstått med at brudd på reglementet kan føre til hjemsendelse, med de kostnader dette måtte medføre.

Elev:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_

 Foresatt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_